د پاکستان او هند په سیاچن مزاکرات
سیاچن چې د اوچتو غرونو او د وارو نه ډکه د سختې یخنۍ سیمه ده او ورته د نړۍ تر ټولو لوړ د جنگ میدان ویل کیږي. رپورټونه وائي سیمه کې د پاکستان او هند د پولې کرښه په کره توگه نه ده راښکلی شوې نو ځکه پې د دواړو هیوادونو د ملکیت شخړه ده.
د پاکستان او د هندوستان ددفاع سیکریټریانو د گل په ورځ په نوي دلې کې سیاچن نه د دواړو هیوادونو فوجونه دراویستلو په موضوع مذاکرات شوروې کړې دي. خبرو اترو کې د پاکستان د ډلې مشري ددفاع سیکریټري سید اطهر علي او د هندي ډلي مشرې پرادیپ کمار کوله. خبرې په د نهې په ورځ هم جاري وي. سیاچن چې د اوچتو غرونو او د وارو نه ډکه د سختې یخنۍ سیمه ده او ورته د نړۍ تر ټولو لوړ د جنگ میدان ویل کیږي. رپورټونه وائي سیمه کې د پاکستان او هند د پولې کرښه په کره توگه نه ده راښکلی شوې نو ځکه پې د دواړو هیوادونو د ملکیت شخړه ده. د هند پریس ټرسټ اف انډیا نومې خبري ادارې د گل په ورځ د مزاکراتو په حقله وئیلې چې خبرې اترې په مثبت ماحول کې شوې دي. د هند د دفاع وزارت یو چارواکې خبرې ادارې ته د نوم نه څرگندولو په شرط وئیلې مزاکرات په مثبت چوکاټ کې شوې او دواړو غاړو یو بل د خپل خپل نظریات نه خبر کړل. عسکري چارواکې وائي سیاچن کې زیاتره وژنې په جنگ کې نه بلکه د انتهائي سخت یخ موسم د لاسه رامنځته کیږي. پریس ټرسټ اف انډیا وائي هند په سیاچن کې مهم ځایونه په خپله قبضه کې اخستې دي او غواړي پاکستان سیمه کې موجوده سرحد اومني. خو پاکستان وائي دواړه هیوادونه باید خپل خپل عسکر کې کال ١٩٧٢ د شمله معاهدې حالاتو ته بیرته بورځي.